28 de abril

O 28 de abril é o 118º día do ano do calendario gregoriano (119º nos anos bisestos). Quedan 247 días para finalizar o ano.

 Acontecementos 
 1253 - Nichiren, un monxe budista xaponés, propón Nam Myoho Renge Kyo por primeira vez e declara que é a esencia do budismo, fundando o Budismo Nichiren
 1788 - Maryland convértese no 7º estado en ratificar a Constitución dos Estados Unidos.
 1796 - Napoleón Bonaparte e Vítor Amadeo III, Rei de Sardeña, asinan o Armisticio de Cherasco, expandindo o territorio francés ao longo da costa mediterránea.
 1862 - Batalla dos Cumios en México.
 1920 - Azerbaidján incorpórase á Unión Soviética
 1930 - O primeiro partido nocturno na historia do béisbol organizado ten lugar en Independence, Kansas.
 1932 - Anúnciase unha vacina para a febre amarela para uso en humanos. 
 1945 - Captura e execución de Benito Mussolini e a súa amante Clara Petacci por membros do Movemento de Resistencia Italiano cando tentaban fuxir de Italia. 
 1947 - Thor Heyerdahl e cinco compañeiros de expedición póñense en camiño dende Perú na Kon-Tiki para probar que os nativos peruanos poderían terse establecido na Polinesia. 
 1952 - Ocupación do Xapón: Remata a ocupación do Xapón por parte dos Estados Unidos .
 1952 - Dwight D. Eisenhower dimite como Comandante Supremo da OTAN para entrar como candidato a Presidente dos Estados Unidos.
 1959 - Fundación da "Casa de las Américas" na Habana.
 1965 - As tropas dos Estados Unidos aterran na República Dominicana para "anticiparse ao nomeamento dun ditador Comunista”, e para evacuar os cidadáns estadounidenses.
 1969 - Charles de Gaulle dimite como Presidente de Francia.
 1970 - Guerra do Vietnam: O presidente dos Estados Unidos, Richard Nixon, autoriza as tropas de combate dos Estados Unidos para loitar contra os santuarios comunistas en Camboxa.
 1977 - Remata o proceso contra a Facción do Exército Vermello, coa declaración de Andreas Baader, Gudrun Ensslin e Jan-Carl Raspe, culpábeis por catro cargos de asasinato e 30 cargos de tentativa de asasinato
 1978 - O Presidente de Afganistán, Mohammed Daoud Khan, resulta derrocado e asasinado nun golpe de estado por rebeldes procomunistas.
 1987 - O enxeñeiro americano de 27 anos Ben Linder é asasinado nunha emboscada pola Contra (mantida por fondos de Estados Unidos), no Norte de Nicaragua. A súa morte desencadeou un fero debate nos Estados Unidos.
 1988 - Cerca de Maui, Hawai, unha azafata resulta succionada dun Boeing 737 de Aloha Airlines e cae ao baleiro, cando a parte superior da cabina do aparello se solta en pleno voo. Logo saberase que o desgaste do material fora a causa do accidente.
 1990 - Logo de 6.237 representacións, o musical de Broadway A Chorus Line chega ao seu derradeiro pase.
 1994 - O Antigo oficial da CIA, Aldrich Ames declárase culpable de revelar segredos dos Estados Unidos á Unión Soviética, e logo a Rusia. 
 1996 - Escándalo "Whitewater": O Presidente Bill Clinton entrega un testemuño en vídeo de 4 horas e media para a defensa.
 1996 - Martin Bryant mata 35 persoas, e fere outras 18, no masacre de Port Arthur en Tasmania, Australia.
 1997 - Entra en vixencia o Convenio sobre Armas Químicas de 1993, asinado en París en xaneiro do 1993. Países como Rusia, Iraq e Corea do Norte non ratificaran o tratado. 
 1999 - Lanzamento do observatorio espacial alemán ABRIXAS.
 2001 - O millonario Dennis Tito convértese no primeiro turista espacial
 2003 - Apple Computer lanza iTunes Music Store, vendendo 1 millón de cancións na primeira semana.
 2005 - Entra en vixencia o Tratado de Lei de Patentes (PLT – Patent Law Treaty) en 10 países: Croacia, Dinamarca, Estonia, Kirgyzstan, Nixeria, Moldova, Romanía, Eslovaquia, Eslovenia e Ucraína.
 2025 - Producese un apagamento eléctrico que afectou durante máis de 12 horas (comezando ás 12:33 CEST e rematando ó longo da madrugada do día seguinte) a moi boa parte de España e Portugal, aínda que países coma Francia e Andorra tamén se viron afectados.

 Nacementos 
miniatura|100px|Kurt Gödel.
 1442 - Rei Eduardo IV de Inglaterra (m. 1483).
 1753 - Franz Karl Achard, químico prusiano. (m. 1821
 1758 - James Monroe, 5º Presidente dos Estados Unidos (m. 1831).
 1810 - Daniel Ullmann, xeneral (m. 1892) .
 1812 - Antonio Casares Rodríguez, químico galego (m. 1888).
 1819 - Ezra Abbot, catequista estadounidense (m. 1884).
 1874 - Karl Kraus, xornalista e escritor (m. 1936).
 1878 - Lionel Barrymore, actor (m. 1954).
 1879 - Xosé Iglesias Roura, avogado, político e escritor galego (m. 1930).
 1880 - Juan Novás Guillán, mestre e pedagogo galego (m. 1967).
 1886 - Ğabdulla Tuqay, poeta (m. 1913).
 1889 - António de Oliveira Salazar, ditador de Portugal (m. 1970).
 1896 - Charlie Rivel, pallaso (m. 1983).
 1900 - Bruno Apitz, escritor (m. 1979).
 1906 - Kurt Gödel, matemático (m. 1978).
 1908 - Oskar Schindler, empresario (m. 1974).
 1909 - José Gómez Gayoso, político e guerrilleiro antifranquista galego (m. 1948).
 1923 - Horst-Eberhard Richter, psicanalista.
 1926 - Harper Lee, autor de To Kill a Mockingbird.
 1928 - Yves Klein, pintor (m. 1962).
 1928 - Eugene M. Shoemaker, astrónomo, estudoso dos planetas (m. 1997).
 1930 - James Baker, político.
 1937 - Saddam Hussein, antigo ditador Iraquí.
 1941 - Ann-Margret, actriz.
 1948 - Terry Pratchett, escritor británico.
 1950 - Jay Leno, cómico.
 1950 - Mercedes Suárez Pazos, profesora e investigadora galega.
 1953 - Roberto Bolaño, escritor chileno (m. 2003).
 1953 - Salvador Fernández Moreda, político galego.
 1953 - Kim Gordon, roqueira estadounidense.
 1958 - Hal Sutton, golfista estadounidense.
 1966 - John Daly, golfista estadounidense.
 1974 - Penélope Cruz, actriz.
 1981 - Jessica Alba, actriz.

 Mortes 
miniatura|100px|Francis Bacon.
 1772 - Johann Friedrich Struensee, Médico Real de Christian VII de Dinamarca (n. 1737).
 1853 - Ludwig Tieck, escritor alemán (n. 1773).
 1883 - Manuel López Lorenzo, xornalista e escritor galego (n. 1842).
 1892 - Rodolfo Feijoo Pardiñas, xornalista e político galego.
 1901 - Salvador Parga Torreiro, xurista e escritor galego (n. 1838).
 1905 - Fitzhugh Lee, xeneral Confederado.
 1938 - Alfredo Pérez Viondi, médico, militar e político galego (n. 1872).
 1945 - Benito Mussolini, ditador italiano e Clara Petacci, amante do mesmo ditador; executados por partisanos.
 1949 - Benigno Fraga Pita, guerrilleiro antifranquista galego (n. 1892).
 1952 - Manuel Dopazo Gontade, gaiteiro galego.
 1967 - Ramiro Vidal Carrera, xornalista e político galego (n. 1887).
 1978 - Sardar Mohammed Daoud, Presidente de Afganistán (n. 1909).
 1991 - Eduardo Moreiras, escritor galego (n. 1914).
 1991 - Mario Granell, pintor galego (n. 1914).
 1992 - Francis Bacon, pintor anglo-irlandés (n. 1909).
 2000 - Penelope Fitzgerald, escritora (n. 1916).
 2002 - Alexander Lebed, xeneral ruso (n. 1950).
 2002 - Ruth Handler, inventora da boneca Barbie (n. 1916).
 2009 - Idea Vilariño, escritora uruguaia (n. 1920).
 2012 - Matilde Camus, poeta (n. 1919).

 Festas e celebracións 
 Imperio Romano - primeiro día de Floralia en honor a Flora
 Día Mundial da Seguridade e Saúde no Traballo 

 A Merca - Festa do Porco

 Outros 
 Santoral: Acacio (mártir), Afrodisio (mártir), Agapio (mártir), Agapito I (papa), Caralipo (mártir), Dídimo (mártir), Eusebio (mártir), Luís Mª. Grignion de Montfort (confesor), Marcos (bispo), Menandro (mártir), Pánfilo (bispo), Patricio (bispo), Pedro Chanel (presbítero e mártir), Polieno (mártir), Prudencio, Teodora (mártir), Ursicino (mártir), Valerio (mártir), Vidal (mártir).

 Notas 

Os 366 días do ano

Categoría:Abril